Ione Belarra Urteaga - Viquipèdia, l'enciclopèdia lliure
25 setembre 1987 (31 anys)
Ione Belarra Urteaga (Pamplona, 25 de setembre de 1987) és una política i psicòloga espanyola, membre del consell ciutadà estatal de Podem , diputada per Navarra de les XI legislatura i XII legislatura del Congrés dels Diputats i portaveu adjunta del grup confederal EP-EM.
És Grau Superior en Integració social, llicenciada en Psicologia, Màster en psicologia de l'educació i segon any de doctorat en Educació, Desenvolupament i Aprenentatge. Ha treballat en la Creu Roja, en la Comissió Espanyola d'Ajut al Refugiat, en el Ministeri d'Educació, Cultura i Esport i en la Universitat Autònoma de Madrid.[1]
Va néixer i va viure a Pamplona fins que va començar els seus estudis psicologia en la Universitat Autònoma de Madrid. De llavors ençà ha treballat en recerca en qüestions relacionades amb l'educació, les experiències migratòries i els drets humans. Durant aquests anys ha estat activista en diferents organitzacions com SOS Racisme i en plataformes i campanyes per la clausura dels Centres d'internament d'estrangers (CIE) així com en diverses mobilitzacions en defensa dels drets humans de les persones en situació d'especial vulnerabilitat.
Al novembre de 2014 va accedir al Consell Ciutadà Estatal de Podem,[2] després de votació en primàries. Va ser nomenada responsable de l'àrea de Drets Humans, Civisme i Diversitat.[3]
Va ocupar el primer lloc per la circumscripció electoral de Navarra de Podem per a les eleccions generals espanyoles del 20 de desembre de 2015;[4] i va aconseguir escó en el Congrés dels Diputados;[5] sent nomenada vocal suplent de la Diputació Permanent i membre suplent de la Delegació espanyola en l'Assemblea de la Unió Interparlamentària (UIP).[6]
En les eleccions generals de 2016 va tornar a encapçalar la llista de Podem per Navarra i va obtenir escó en la XII Legislatura Espanyola en el Congrés dels Diputats.
El 12 de febrer de 2017 va tornar a ésser escollida en primàries consellera ciutadana estatal de Podem.[7] El 18 de febrer de 2017 va ser nomenada portaveu adjunta del grup confederal Unidos Podemos en el Congrés dels Diputats,[8] i pertany al grup de tècnics i experts que conformen l'«assaig general del futur govern» o «govern a l'ombra» de Podem.[9]
Publicacions i col·laboracions:
2014 - Modernisation of Higher Education in Europe : access, retention and employability. Brussels : EACEA.
2014 - Aprendizaje de la ciudadanía y participación Mata, P.; Ballesteros, B. y Gil Jaurena,I.
↑ «Perfil de investigación Universidad Autónoma de Madrid» (en castellà). [Consulta: 13 juliol 2017].
↑ «La navarra Ione Belarra, en la dirección de Podemos» (en castellà), 16-11-2014. [Consulta: 13 juliol 2017].
↑ «Esta es la lista de miembros de la nueva dirección de Podemos» (en castellà), 15-11-2014. [Consulta: 13 juliol 2017].
↑ «Así es el equipo de Pablo Iglesias para ganar las elecciones generales» (en castellà), 13-11-2015. [Consulta: 13 juliol 2017].
↑ «Listado de los diputados electos en los comicios de hoy - Lunes, 21 de diciembre de 2015 (01:59)» (en castellà). El Confidencial. [Consulta: 13 juliol 2017].
↑ «Ione Belarra Congreso de los Diputados» (en castellà). Congreso de los Diputados. [Consulta: 13 juliol 2017].
↑ «Resultados votaciones de Vistalegre II» (en castellà), 12-02-2017. [Consulta: 13 juliol 2017].
↑ «La diputada navarra Ione Belarra, portavoz adjunta de Podemos en el Congreso» (en castellà). El Diario de Noticias de Navarra, 18-02-2017 [Consulta: 13 juliol 2017].
↑ «El ‘gobierno en la sombra’ de Podemos, uno a uno» (en castellà). [Consulta: 13 juliol 2017].
Obtingut de «https://ca.wikipedia.org/w/index.php?title=Ione_Belarra_Urteaga&oldid=21460456»
La pàgina va ser modificada per darrera vegada el 9 jul 2019 a les 20:36.